Diari Oficial de la Generalitat Valenciana


Sumari del DOGV 2969, del 11-04-1997 (1997/5893)

ORDRE de 23 de gener de 1997, de la Conselleria de Cultura, Educació i Ciència, per la qual s'autoritza al centre docent Chiner Villarroya de València l'ampliació d'una unitat d'Educació Preescolar per canvi de nivell d'una unitat d'EGB/EP.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2969

Data del DOGV
:   11-04-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/5893


Data del document
:   23-01-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 23 de gener de 1997, de la Conselleria de Cultura, Educació i Ciència, per la qual s'autoritza al centre docent Chiner Villarroya de València l'ampliació d'una unitat d'Educació Preescolar per canvi de nivell d'una unitat d'EGB/EP.  
L'expedient incoat a instància del representant de la titularitat del centre docent privat Chiner Villarroya de València, amb número de codi 49802566, en sol·licitud d'ampliació d'una unitat d'Educació Pre-escolar per canvi de nivell d'una unitat d'EGB/EP.  
El centre va obtenir la classificació definitiva en el nivell d'Educació Pre-escolar amb 2 unitats de pàrvuls i capacitat per a 80 llocs escolars per Ordre del Ministeri d'Educació i Ciència de 4 de maig de 1978 (BOE de 28 de juliol). Així mateix i mitjançant Ordre del Ministeri d'Educació i Ciència d'11 de gener de 1977 (BOE de 15 de març) va obtenir la classificació definitiva per a 10 unitats d'EGB i 400 llocs escolars de capacitat, i posteriorment va se ampliada la seua capacitat en aquest nivell fins un total d'11 unitats d'EGB i 440 llocs escolars de capacitat, mitjançant Resolució de la Direcció General d'Educació Bàsica de 16 de gener de 1979.  
L'Ordre de la Conselleria de Cultura, Educació i Ciència de 6 de maig de 1992 (DOGV de 24 de juny) va autoritzar definitivament al centre a impartir l'Educació Primària amb 11 unitats i capacitat per a 275 llocs escolars  
L'expedient ha sigut tramitat per la Direcció Territorial de Cultura i Educació de València, qui, a la vista dels informes favorables de la Inspecció Educativa i de la Unitat Tècnica de Construccions, eleva proposta favorable a allò sol·licitat.  
Atesos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994 d'1 de juliol (BOE de 28 de juliol), el Reial Decret 1004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d 'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei 5/1983, de 30 de desembre de Govern Valencià,   
ORDENE   
Primer  
Autoritzar l'ampliació d'una unitat d'Educació Pre-escolar per canvi de nivell d'una unitat d'EGB/EP al següent centre docent privat, quedant així configurat en el nivell d'Educació Pre-escolar amb 3 unitats i 87 llocs escolars i en el nivell d'EGB/EP amb 10 unitats i 250 llocs escolars.  
Centre: Chiner Villarroya  
Titular: Colegio Chiner Villarroya, SL  
Domicili: c/ Felipe Vives Cañamas, 19  
Localitat: València  
Província: València  
Codi: 64480525  
Segon  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
Aquesta autorització tindrà efectes a l'inici del curs acadèmic 1996/97.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de el dia següent al de la seua notificació. Abans de la interposició del recurs, caldrà comunicar-ho prèviament a la consellera d'Educació i Ciència, tal com exigeix l'article 110.3 de la Llei 30/1992.  
València, 23 de gener de 1997  
La consellera de Cultura, Educació i Ciència,  
MARCELA MIRÓ PÉREZ